Worcester F 80 Distinctiones

4 Abstinencia

Abstinencia est potissimum remedium contra gulam. In eius signum saliua hominis ieuuni venenum est serpenti. Ieiunio serpens ipse per abstinenciam renouatur secundum philosophos Aristotelem et Auicennam. Sicut tangitur in glossa super Matt. 10[:16]: *Estote prudentes sicut [serpentes]*, etc. /

¶ Dum enim serpens sentit se grauatum morbo aut senio, diebus pluribus abstinet vt sit pellis eius a carne laxetur. Post hoc gustata quadam herba amara vomit omnem noxium hii morem. Post hoc balneat se in aqua vt pelle humectet, deinde transiens per foramen petre pellem deponit, tandem soli se exponens pellem recuperat et tunc videt clarius, repit forcius, comedit auidius quam prius. Si ergo natura docet serpentem renouare et meliorare statum suum, multo magis rationalis creatura deberet se renouare contra gulam.

¶ Et hoc quattuor gradibus spiritualibus sicut corporaliter patuit de serpente. Horum primus est cibi subtraccio per peccati detestacionem. Secundus ergo est vomitus noxii emiscio per oris confessionem. Tercius est veteris consuetudinis deficere per assuefaccionis desercionem. Quartus est ad sollem iusticie conuersio per firmam cordis adhesionem.

¶ Item abstinendum est a tribus: a ciborum superfluitate, a malorum societate, a peccatorum feditate. De primo, Eccli. [3:32]: *Sapiens cor abstinebit se a peccatis*. De secundo, Psal. [17:26]: *Cum sancto sanctus eris*. Et Eccli. [13:1]: *Qui* tangit *picem inquinabitur ab ea*. De tercio, Eccli. 3[:32]: *Sapiens cor et intelligibile abstinebit se a peccatis*. Vbi dicit glossa super illud [1] Tim. 5[:22]: *Teipsum castum custodi*. Vult Deus prudenter sibi seruiri ne nimietate abstinencie debilieres effecti, medicorum suffragia requirant. Vnde Bernardus, holocaustum de rapina facit qui corpus suum immoderate affligit aut egestate cibi necessarii aut penuria sompni. Et Seneca hanc sanam vitam tene, vt scilicet tantum corpori indulgeas quantum valitudinis est. Quia vt dicit Gregorius, dum caro plus iusto restringitur ad execucionem boni operis eneruatur. In cuius figura Num. 30[:14]: *Si voverit* mulier *et iuramento se constrinxerit, vt per ieiunium* aut alio modo *affligat animam suam in arbitrio viri* sui *erit.* Sic penitensin arbitrio discreti sacerdotis vt non nimis oneretur abstinendum. Est eciam ab omni peccato generaliter et hoc quia Deo separant, Thob. 1[: Deum timere docuit et abstinere ab omni peccato.

¶ Secundo quia dampnificant sicut pauperes a deliciis infirmi a nociuis, Eccli. 3[:32]: *Cor sapiens et intgelligibile*, etc.

Tercio, quia

/fol. 211ra/

maculant, [1] Thess. 4[:3]: *Hec est voluntas Dei, sanctificatio vestra: ut abstineatis,* etc.

Quarto quia bonum anime impugnant, sic pugiles abstinent a contrariis, [1] Pet. 2[:11]: *Obsecro*

*vos tamquam aduenas et peregrinos abstinere* vos, etc.

Quinto, quia dehonestant, sic senes abstinent a penitentialibus vestibus, [1] Thess. 5[:22]: *Ab omni specie mala abstinete vos*.

Sexto, quia mortificant, sic quis percipiens rethe abstinet a cibo, Eccli. 37[:34]: *Qui abstinens est adiciet vitam*.

¶ Et nota quod tria solent facere abstinenciam recusari: penalitas sufferencie, etas infancie, delectabilitas esce.